שו"ת רשב"ץ (תשב"ץ)/חלק ג/רנד
ענין רנד:

בגאייה.
מנהג ארצות ישמעאלים הוא שהש"ץ פטור מהמס ואע"פ שבארצות אדום הם מחייבין אותו לפי ממונו אין ללמוד ממנהג אומה א' לאומה אחרת החלוקות בדיניהם ובמנהגיהם ואע"פ שהמס כשהוא מוטל אקרקפת' דגברי וזהו כרגא הנזכר בגמ' כמ"ש בפ' חזקת (נ"ה ע"א) והוא כסף גולגלתא כמ"ש בפ' השותפין (ח' ע"א) ובפ' הגוזל ומאכיל גזיתא דשיתא וקורין לו ישמעאל גזייא שרעייא כלומר מדי דתיהם אומרים כי בדתיהם אינו פטור אלא חכם מפורסם וקורין לו ראה"ב אבל ש"ץ שקורין אותו אימ"אס הוא חייב.
זהו כשהמס דתי הוא על היחידים לגלגלותם אבל כשהוא דרך פשרה דבר קצוב על הצבור שקורין אותו קאנו"ן והם פוסקים אותו ביניה' ואין למלך תביעה על היחידים לגולגלת אלא על הצבור כיון שפשט המנהג לפטור ש"ץ הדין נותן לפוטרם כמנהג שהרי אמרו בירוש' כל הלכה שהיא רופפת בידך ראה איך הצבור נוהג ונהוג כמותם וירוש' זה הם מזכירין אותו המפרשים תדיר והוא במס' מעשר שני (פ"ק) [פ"ה] (ה"ג) ובפ"ז ממס' פיאה (ה"ו) וביבמות פ' אלמנה לכ"ג (ה"ב) על סמך מנהג זה הם שוכרין אותו להיות שלוחם לירד לפני התיבה ובשכירו' פועלים קי"ל כמנהג המדינה בפ' הפועלי' (פ"ג ע"א) ואפילו הי' הדין הזה שלא כהלכ' כבר אמרו בירוש' שם ובפ' מצות חליצה (ה"א) ובפ' השוכר את הפועלים (ה"א) מנהג מבטל הלכה והביאו הרי"ף ז"ל במס' מציעא בפרק השוכר והבעל העיטור בפ' חליצה וכ"ש שאין בזה בטול הלכה שהרי הצבור חייבין לשכור הש"ץ והוא קודם לחכם אם א"א לצבור זה וזה כמ"ש בסי' י"ד בשם תשובת הרא"ש ז"ל לפי שלהוציא את הרבים י"ח בתפלה א"א לבטל מצוה זו שהיא מצוה תדירה ואפשר בחכם לשאול הוראות במקומות אחרים: